system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Mănăstirea Surpatele?
assistant
Mănăstirea Surpatele, cu hramul "Sfânta Treime", străjuiește de veacuri pe valea Otăsăului, la poalele pădurii, într-un cadru natural binecuvântat de Dumnezeu, la doar 3 km de Mănăstirea Dintr-un Lemn. Numele îi vine de la satul în care este ctitorită, satul Surpatele, sat pendinte de comuna Frâncești, județul Vâlcea.

Complexul mănăstirii Surpatele a fost inclus pe Lista monumentelor istorice din județul Vâlcea, având codul de clasificare .

Istoric

Mănăstirea a fost construită în secolul XVI, de către logofătul Tudor Drăgoescu, fratele său Stanciu și preotul Dumitru Bălașa. Era o construcție de lemn despre care nu se știe prea mult.

Constantin Brâncoveanu a donat o Evanghelie cu coperți placate cu argint poleit, pe care dăinuie înscrisul de donare cu semnătura sa. De remarcat este că la vremea respectivă era doar vel-spătar. Între 1703-1706, doamna Marica Brâncoveanu, a ridicat biserica de zid care dăinuie și astăzi și care era pictată la momentul sfințirii. Biserica a fost repictată în anul 1815 de către un anume zugrav, meșter al vremii, Gheorghe Gheronitie din Hurezi.

Biserica mănăstirii se remarcă printr-o catapeteasmă sculptată și uși în stil brâncovenesc. De asemeni se mai remarcă printr-o iconografie deosebită prin aceea că se află o pictură rar întâlnită, împărțirea hainelor lui Iisus.

Tabloul votiv înfățișează familia lui Brâncoveanu, doi dintre fii și trei dintre fiice fiind reprezentate de înălțime egală cu părinții lor. Toate cele 13 persoane poartă coroane cu fleuroane.

Lăcașul a fost vizitat în anul 1860 de către scriitorul Alexandru Odobescu, care a rămas profund impresionat de frumusețea lui.

Datorită faptului ca a ajuns într-un grad mare de ruinare, datorită lipsei de fonduri, mănăstirea a fost închisă în anul 1872, călugărițele mutându-se la Mănăstirea Dintr-un Lemn.

În anul 1927, Comisiunea Monumentelor Istorice a restaurat tot complexul monahal, lucrare care terminată în anul 1935, amenajându-se și chilii pentru 17 maici.

Referințe

Legături externe 
 
 Manastirea Surpatele, 12 iunie 2012, Teodor Danalache, CrestinOrtodox.ro
 Film documentar (Trinitas TV)
 Surpatele , 9 mai 2006, Revista Magazin
 Amprente ale spiritualitatii noastre - Mănăstirea Surpatele , 3 noiembrie 2004, Revista Magazin
 Mănăstirea Surpatele , 27 ianuarie 2001, Revista Magazin
 „La Mănăstirea Surpatele, Dumnezeu are timp să ne asculte“ , 29 ianuarie 2009, Raluca Brodner, Ziarul Lumina
 Mănăstirea vâlceană Surpatele în perioada interbelică , 16 iulie 2012, Adrian Nicolae Petcu, Ziarul Lumina
 Viața departe de lume a maicilor de la Surpatele, 19 iunie 2011, Silviu Dascălu, Ziarul Lumina

Clădiri și structuri din secolul al XV-lea
Clădiri și structuri din județul Vâlcea
Județul Vâlcea
Locuri istorice
Mănăstiri din județul Vâlcea
Mănăstiri și schituri ortodoxe din Țara Românească
Monumente istorice din județul Vâlcea
Ctitorii ale lui Constantin Brâncoveanu